KOMISSION DELEGOITU ASETUS (EU) 2020/566,

annettu 17 päivänä helmikuuta 2020,

Euroopan parlamentin ja neuvoston asetuksen (EU) N:o 609/2013 täydentämisestä erityisiin lääkinnällisiin tarkoituksiin tarkoitettujen elintarvikkeiden koostumusta ja niistä annettavia tietoja koskevien erityisvaatimusten osalta annetun delegoidun asetuksen (EU) 2016/128 tiettyjen kielitoisintojen oikaisemisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 609/2013 (1) ja erityisesti sen 11 artiklan 1 kohdan,

sekä katsoo seuraavaa:

(1) Komission delegoidun asetuksen (EU) 2016/128 (2) vironkielisessä toisinnossa on virheitä 8 artiklan 5 kohdassa imeväisten ravitsemuksellisten tarpeiden tyydyttämiseen kehitettyjä erityisiin lääkinnällisiin tarkoituksiin tarkoitettuja elintarvikkeita koskevien erityisvaatimusten osalta ja 11 artiklan toisessa kohdassa säädöksen soveltamisen osalta.

(2) Delegoidun asetuksen (EU) 2016/128 bulgarian-, romanian-, saksan-, suomen- ja vironkielisissä toisinnoissa on virheitä liitteessä I olevan A osan taulukossa 1 imeväisten ravitsemuksellisten tarpeiden tyydyttämiseen kehitettyjen erityisiin lääkinnällisiin tarkoituksiin tarkoitettujen elintarvikkeiden sisältämien vitamiinien ja kivennäisaineiden määrien osalta.

(3) Delegoidun asetuksen (EU) 2016/128 bulgarian-, kroaatin-, ruotsin- ja suomenkielisissä toisinnoissa on virheitä liitteessä I olevan B osan taulukossa 2 muiden kuin imeväisten ravitsemuksellisten tarpeiden tyydyttämiseen kehitettyjen erityisiin lääkinnällisiin tarkoituksiin tarkoitettujen elintarvikkeiden sisältämien vitamiinien ja kivennäisaineiden määrien osalta.

(4) Delegoidun asetuksen (EU) 2016/128 bulgarian-, kroaatin-, romanian-, ruotsin-, saksan-, suomen- ja vironkieliset toisinnot olisi oikaistava. Oikaisu ei vaikuta muihin kielitoisintoihin,

ON HYVÄKSYNYT TÄMÄN ASETUKSEN:

1 artikla Oikaistaan delegoitu asetus (EU) 2016/128 seuraavasti: 1) (ei koske suomenkielistä toisintoa) 2) (ei koske suomenkielistä toisintoa) 3) Oikaistaan liitteessä I olevan A osan taulukko 1 seuraavasti: a) korvataan rivi ”Tiamiini (mg)” seuraavasti: ”Tiamiini (μg) 9,6 72 40 300” b) (ei koske suomenkielistä toisintoa) c) (ei koske suomenkielistä toisintoa) d) (ei koske suomenkielistä toisintoa) e) (ei koske suomenkielistä toisintoa) 4) Oikaistaan liitteessä I olevan B osan taulukko 2 seuraavasti: a) korvataan rivi ”B6-vitamiini (μg)” seuraavasti: ”B6-vitamiini (mg) 0,02 0,12 0,08 0,5” b) (ei koske suomenkielistä toisintoa) c) (ei koske suomenkielistä toisintoa)

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 2020. Komission puolesta Puheenjohtaja Ursula VON DER LEYEN

(1) EUVL L 181, 29.6.2013, s. 35.

(2) Komission delegoitu asetus (EU) 2016/128, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä erityisiin lääkinnällisiin tarkoituksiin tarkoitettujen elintarvikkeiden koostumusta ja niistä annettavia tietoja koskevien erityisvaatimusten osalta (EUVL L 25, 2.2.2016, s. 30).